Kenteken van die OESO
Die lidlande van die OESO: ██ 20 Stigterslande ██ 16 Toetredinglande
Status van lidmaatskap in die OESO:
Onderhandelings oor toetreding begin of beloof
Belangstelling in toetreding uitgedruk
Letland sedert 2016
Litaue sedert 2018
Verenigde State (Stigtersland van 1961)
Die OESO is die opvolger van die Organisasie vir Europese Ekonomiese Samewerking (OEES) wat van 1948 tot 1960 bestaan het en wat 'n belangrike rol gespeel het in die uitvoer van die Marshall-plan en by die politieke stabilisering van Wes-Europa. Die OESO is gestig met die Paryse ooreenkoms van 14 Desember 1960, wat op 30 September 1961 in werking getree het.
Die OESO bestaan uit 36 lidlande, met Engels en Frans as sy voertale, en publiseer gereeld statistiese verslae oor diverse aanwysers soos die Bruto binnelandse produk, bevolking, inflasie ens. Die organisasie se hoofkantoor is in Château de la Muette in Parys, Frankryk. Die OESO het kantore in Berlyn, Meksikostad, Tokio en Washington, D.C.
Op 14 Desember 1960 teken 20 lande die OESO-verdrag. Daarna sluit 16 ander lande by die OESO aan. Die OESO bestaan vandag uit die hoof nywerheidslande van Europa (27), Noord-Amerika (3), Asië (4), Oseanië (2) en Suid-Amerika (1).
Kandidaatlande van die OESO was sedert 16 Mei 2007 Chili, Estland, Israel, Rusland en Slowenië; moontlike kandidaatlande en belangrike samewerkers sluit in Brasilië, Indië, Indonesië, Suid-Afrika en die Volksrepubliek China. Op 7 Mei 2010 het Chili, op 21 Julie 2010 Slowenië, op 7 September 2010 Israel en op 9 Desember 2010 Estland by die OESO aangesluit.
In Mei 2013 is toetreding-onderhandelings met Colombia en Letland begin, onderhandelings met Costa Rica en Litaue is in 2015 begin. Ander lande, wat belangstelling in 'n toetreding getoon het, is Argentinië, Brasilië, Bulgarye, Kroasië, Peru en Roemenië. Op 1 Julie 2016 het Letland by die OESO aangesluit en op 5 Julie 2018 Litaue.
Die OESO speel 'n belangrike rol in pogings tot multilaterale regulering van belegging. Van 1995 tot 1998 maak 'n onderhandelingsforum die skep van 'n multilaterale ooreenkoms oor belegging wat vandag die grondslag vir baie bilaterale ooreenkomste vorm, moontlik. Daar moet gelet word daarop dat die ooreenkoms vandag hoofsaaklik op bilaterale vlak bestaan wat die lande tussen mekaar gesluit het wanneer hulle die behoefte daarna voel (byvoorbeeld: die ooreenkoms tussen die Switserse Federale Raad en die regering van die Verenigde Arabiese Emirate handel oor wedersydse bevordering en beskerming van beleggings RS 0.975.232.5).
Op die internasionale vlak is dit tot nou toe moeilik om konsensus te bereik. Die Verenigde Nasies (meer spesifiek Die Verenigde Nasies Kongress oor Handel en Ontwikkeling) kan intussen 'n rol speel, die lande wantrou die VN aangesien dit begaan is oor die internasionale ekonomiese regte van alle lande (wat alle lande, ryk of arm gelyk beskou).
Tussen 16 April 1948 en 30 September 1960 bestaan die Organisasie vir Europese Ekonomiese Samewerking.
José Angel Gurria (Meksiko) Junie 2006 – hede
Donald J. Johnston (Kanada) Junie 1996 – Junie 2006
Jean-Claude Paye (Frankryk) Oktober 1984 – Mei 1996
Emile van Lennep (Nederland) Oktober 1969 – September 1984
Thorkil Kristensen (Denemarke) September 1960 – September 1969
René Sergent (Frankryk) April 1955 – September 1960
Robert Marjolin (Frankryk) April 1948 – April 1955
↑ (en) oecd.org: List of OECD Member countries – Ratification of the Convention on the OECD
↑ (en) oecd.org: Global OECD boosted by decision to open membership talks with Colombia and Latvia with more to follow
↑ (en) oecd.org: OECD strengthens engagement with partner countries during annual Ministerial Meeting
↑ (en) oecd.org: Latvia's accession to the OECD
↑ (en) oecd.org: Lithuania's accession to the OECD
Wikimedia Commons het meer media in die kategorie OESO.
(en) OESO se portaal vir boeke, verslae, statistieke, werkspapiere en tydskrifte
(en) oecd.org: Organisation for European Economic Co-operation
(en) oecd.org: Members and partners
Ontsluit van "https://af.wikipedia.org/w/index.php?title=OESO&oldid=2032794"
Last edited on 26 Augustus 2019, at 11:21